David Rundblad

Nils David Rundblad (sündinud 8. oktoobril 1990 Lyckseles) on Rootsi jäähokimängija, kes mängib kaitsjana KHL-i klubis Oulun Kärpät.

Ta alustas klubikarjääri Rootsi klubis Skellefteå. Hooajal 2010–11 oli ta Skellefteåga Rootsi liigas teisele kohale. Ta andis 2010–11 põhihooajal kõikidest mängijatest enim väravasööte ja valiti samal hooajal liiga parimaks uustulnukaks.

2009. aastal valis St. Louis Blues ta NHL-i draftis 17. valikuna. NHL-i debüteeris ta hooajal 2011–12 Ottawa Senatorsi meeskonnas. 2011. aasta detsembris liitus ta Phoenix Coyotesiga. NHL-is on ta mänginud veel ka Chicago Blackhawksi meeskonnas, kellega võitis 2015. aastal Stanley karika.

Hooajal 2016–17	mängis ta Šveitsi kõrgliiga klubis ZSC Lions, kus ta oli juba eelmine hooaega mõnda aega laenul mänginud. 2017. aasta mais liitus ta Peterburi SKA-ga. Hooaja 2019–20 teises pooles siirdus ta HK Sotšisse, kus mängis kuni 2022. aastani.

2022. aasta juunis sõlmis ta üheaastase lepingu Kärpätega.

2011. aasta maailmameistrivõistlustel võitis ta Rootsi jäähokikoondise koosseisus hõbemedali.

Viited

Välislingid 
 David Rundblad KHL.ru lehel
 David Rundblad NHL.com lehel
 David Rundblad hockeydb.com lehel

Rootsi jäähokimängijad
Skellefteå AIK-i mängijad
Ottawa Senatorsi mängijad
Arizona Coyotesi mängijad
Chicago Blackhawksi mängijad
ZSC Lionsi mängijad
Peterburi SKA mängijad
HK Sotši mängijad
Oulun Kärpäte mängijad
Sündinud 1990